Document ID: /roh_data/filtered/fineweb-2-filterrobots_roh.jsonl.gz/38855

Gist quatter Franzos èn sa classads tranter ils emprims tschintg. Mathieu Favre sco emprim, Alexis Pinturault sco terz, Thomas Fanara sco quart e Victor Muffat-Jeandet sco tschintgavel. Per Faivre è quai l'emprima cursa da cuppa mundiala ch'el gudogna en sia carriera. Il favrer 2016 era el vegnì segund a Naeba ed in mais pli tard terz a San Murezzan.
Ils Svizzers
Ils quatter Svizzers ch'eran sa qualifitgads per il segund percurs n'han betg persvadì. Justin Murisier è, sco meglier Svizzer, 15avel e Loic Meillard è vegnì 24avel. Gino Caviezel ch'era sin posiziun 10 suenter l'emprim percurs è crudà anavos sin plazza 21 suenter ch'el aveva fatg inpèr sbagls en il segund percurs. L'auter Grischun, Carlo Janka è crudà or.
RR novitads 14:00